BE8 ควัก 22 ล้าน ปิดดีลซื้อหุ้น 20% “เทคซอส มีเดีย”
BE8 จ่ายเงิน 22 ล้านบาท ปิดจ๊อบซื้อหุ้น “เทคซอส มีเดีย” สัดส่วน 20% ส่งผลให้ Techsauce เป็นบริษัทร่วมของบริษัทฯ
BE8 ควัก 22 ล้าน ปิดจ๊อบซื้อหุ้น “เทคซอส มีเดีย” สัดส่วน 20% ส่งผลให้ Techsauce เป็นบริษัทร่วมของบริษัทฯ
22 มี.ค. 2566

บริษัท เบริล 8 พลัส จํากัด (มหาชน) หรือ BE8 ระบุว่า ตามมติที่ประชุมคณะกรรมการบริษัทฯ เมื่อวันที่ 14 กรกฎาคม 2565 ได้อนุมัติให้บริษัทฯ เข้าซื้อหุ้นสามัญของบริษัท เทคซอส มีเดีย จํากัด (Techsauce) รวมทั้งสิ้นร้อยละ 20 ของจำนวนหุ้นที่ออกและจําหน่ายแล้วทั้งหมดของ Techsauce โดยมีมูลค่ารวมในการเข้าซื้อหุ้นรวมทั้งสิ้นจำนวนไม่เกิน 22 ล้านบาท นั้น ล่าสุดบริษัทฯ ได้ชําระค่าซื้อหุ้นสามัญของ Techsauce จำนวน 533,334 หุ้น หรือคิดเป็นร้อยละ 20 ของจำนวนหุ้นที่ออกและจําหน่ายแล้วทั้งหมดของ Techsauce ด้วยเงินสดจำนวน 22 ล้านบาทแล้ว เมื่อวันที่ 22 มีนาคม 2566 ซึ่งส่งผลให้บริษัท Techsauce เป็นบริษัทร่วมของบริษัทฯ